open-index/open-wikipedia-markdown huggingface dataset:
Richard Roxburgh

**Richard Roxburgh** (amezaliwa 1 Januari 1962) ni mwigizaji wa tamthilia na filamu kutoka nchini Australia. 

Amecheza filamu nyingi sana huko nchini huko na ameonekana zaidi katika baadhi ya filamu za mjini Hollywood, Marekani. Roxburgh mara nyingi hucheza kama jambazi. Pia aliwahi kucheza kama adui mkuu msaidizi katika filamu aliyocheza nyota Tom Cruise - Mission Impossible II. Vilevile katika Van Helsing aliyocheza nyota Hugh Jackman, humo alicheza kama adui mkubwa - Dracula.

## Filamu alizoigiza 
* Romulus, My Father Director (2007)
* Like Minds (2006)
* Fragile (2005)
* Stealth (2005)
* Van Helsing (2004)
* League of Extraordinary Gentlemen (2003)
* The One and Only (2002)
* The Touch (2002)
* The Hound of the Baskervilles (2002) (TV)
* Moulin Rouge! (2001)
* Mission: Impossible II (2000)
* Passion: The Story of Percy Grainger (1999)
* In The Winter Dark (1998)
* Thank God He Met Lizzie (1997)
* Children of the Revolution (1996)

## TV 
* The Silence
* Frontier
* The Last of the Ryans
* Gluttony: Seven Deadly Sins
* Tracks of Glory
* Police Rescue
* The Saint: Fear in Fun Park
* Riddle of the Stinson
* The Ordinary Man
* One Way Ticket for Twisted Tale
* The Paper Man

## Tuzo 
- Taasisi ya filamu Australia:
* 2006 - ameshinda : The Silence (TV)
* 2001 - ameshinda : Moulin Rouge!
* 1999 - ameshinda : Passion
* 1997 - ameshinda : Doing Time for Patsy Cline

- Tuzo za filamu Australia:
* 1998 - ameshinda : Doing Time for Patsy Cline

## Viungo vya nje 
* 
* Richard Roxburgh CV at PFD 
* Romulus My Father website

Jamii:Waigizaji Filamu wa Australia
Jamii:Waliozaliwa 1962
Jamii:Watu walio hai
Mizengo Kayanza Peter Pinda

thumbnail|right|200px|Mizengo Pinda alikuwa Waziri Mkuu wa Tanzania baada ya Edward Lowassa kujiuzulu. 
**Mizengo Kayanza Peter Pinda** (amezaliwa 12 Agosti 1948) ni mwanasiasa nchini Tanzania.

Alikuwa mbunge tangu mwaka 2000 hadi 2015 na kuwa Waziri Mkuu wa nchi tangu Februari 2008 hadi 2015 alipostaafu siasa.

## Maisha
Pinda alizaliwa Mpanda vijijini katika mkoa wa Rukwa. Yeye ni mtoto wa kwanza wa mkulima maskini. 

Alifuata elimu hadi kutunukiwa shahada ya Sheria kutoka Chuo Kikuu cha Dar es Salaam mwaka 1974. 

Mwaka uleule akajiunga na utumishi wa serikali kama wakili wa serikali katika Wizara ya Katiba na Sheria. 

Mwaka 1978 akahamia ofisi ya Usalama wa Raia kwenye Ikulu ya rais, kwanza chini ya Julius Nyerere, halafu chini ya Ali Hassan Mwinyi. 

Kuanzia mwaka 1982 akaendelea kuwa Katibu Mnyeka Msaidizi wa Rais hadi mwaka 1992. 

Tangu mwaka 1996 hadi 2000 akawa Katibu wa Baraza la Mawaziri.  

Bungeni ameingia mwaka 2000 kama mbunge wa Mpanda Mashariki mkoani Rukwa akawa naibu waziri katika Ofisi ya Waziri Mkuu kwa tawala za mikoa na serikali za mitaa.

Mwaka 2006 akapandishwa cheo kuwa waziri kamili.

Baada ya kujiuzulu kwa Waziri Mkuu Edward Lowassa, Pinda aliteuliwa na rais Jakaya Kikwete na kuthibitishwa na bunge kwa kura 279 za ndio katika jumla ya kura 283 zilizopigwa. 

Baada ya uchaguzi mkuu wa mwaka 2010 aliendelea na wadhifa huo. Mwaka 2015, alikuwa ni mmoja kati ya makada 38 wa Chama Cha Mapinduzi ambao walichukua fomu kuomba kukiwakilisha chama chake katika kinyang'anyiro cha urais katika uchaguzi mkuu uliotarajiwa kufanyika nchini Tanzania mwishoni mwa mwaka 2015. Pinda alikuwa ni mmoja wa vigogo walioondolewa kwenye mchakato huo katika hatua za awali.

## Viungo vya nje
* Wasifu ya Pinda ktk Tovuti ya Ofisi ya Waziri Mkuu wa Tanzania 
* BBC: Bunge lasema Mizengo Pinda tosha!
* Wasifu wa Pinda - Nipashe 2008-02-09  
* Bongocelebrity: MH.MIZENGO PINDA NDIYE WAZIRI MKUU MPYA 

Jamii:Watu walio hai

Jamii:Mawaziri wakuu wa Tanzania
ABBA

**ABBA** lilikuwa kundi la muziki wa aina ya pop kutoka nchini Uswidi, ambao waliwika sana kunako miaka ya 1970 na 1980. Jina la "ABBA" lilitokana na kila herufi ya kwanza ya jina la mwanakundi:

* **A**gnetha Fältskog 
* **B**jörn Ulvaeus 
* **B**enny Andersson, na 
* **A**nni-Frid Lyngstad. 
ABBA walikuja kuwa maarufu sana baada ya kushinda mwaka 1974 katika mashindano ya kutafuta nyimbo bora za nchi za Ulaya (Eurovision Song Contest). Walikuwa na vibao vingi tu malidhawa. Vibao kama vile "Dancing Queen", "SOS", "Mamma Mia", na "Waterloo". Karibuni nyimbo zao zote zilikuwa zikitungwa na Ulvaeus na Andersson.

Kundi lilikuwa kuvunjika mnamo mwaka wa 1982, lakini bado vibao viliendelea kuwa maarufu. Nyimbo moja ya ABBA ilibahatika kuonekana katika baadhi ya filamu (ikiwemo filamu ya Kiaustralia-The Adventures of Priscilla, Queen of the Desert na Muriel's Wedding.

## Filam, video 
* 1977 – *ABBA – The Movie* (filam)
* 1980 – *ABBA – In Concert* (filam)
* 1992 – *ABBA Gold* (video)
* 1993 – *More ABBA Gold* (video)
* 2004 – *ABBA – The Definitive Collection* (video), *ABBA – The Last Video Ever* (filam)
* 2008 – *Mamma Mia!* (filam)

## Viungo vya nje 
* ABBA - The Site - Official site. This site is owned and maintained by Universal Music AB in Sweden.
* ABBA For The Record  - Discography.
* 
* 
* ABBA  at RollingStone.com
* ABBA's Take A Chance On Me - On NBC's The Office 

ABBA
Kiluwiluwi (ndege)

*Kwa maana mengine tazama Kiluwiluwi*

**Viluwiluwi** ni ndege wa familia ndogo Vanellinae katika familia Charadriidae. Spishi hizi ni kubwa kuliko zile za familia ndoga ya Charadriinae. Huonekana mara kwa mara kando ya maji, lakini spishi nyingi huonekana pia mbali na maji hata kwa maeneo makavu. Hutaga mayai yao chini na hula wadudu hasa.

## Spishi za Afrika
* *Vanellus albiceps*, Kiluwingozi Utosi-mweupe (White-headed au White-crowned Lapwing)
* *Vanellus armatus*, Kiluwiluwi Fundichuma (Blacksmith Lapwing)
* *Vanellus coronatus*, Kiluwitaji (Crowned Lapwing)
* *Vanellus crassirostris*, Kiluwiluwi Madole-marefu (Long-toed Lapwing)
* *Vanellus gregarius*, Kiluwiluwi Makundi (Sociable Lapwing)
* *Vanellus leucurus*, Kiluwiluwi Mkia-mweupe (White-tailed Lapwing)
* *Vanellus lugubris*, Kiluwijivu (Senegal au Lesser Black-winged Lapwing)
* *Vanellus melanocephalus*, Kiluwiluwi Kidari-madoa (Spot-breasted Lapwing)
* *Vanellus melanopterus*, Kiluwiluwi Mabawa-meusi (Black-winged Lapwing)
* *Vanellus senegallus*, Kiluwingozi (African Wattled Lapwing)
* *Vanellus spinosus*, Kiluwiluwi Kizibao-cheusi au Chekehua (Spur-winged Lapwing au Spur-winged Plover)
* *Vanellus superciliosus*, Kiluwiluwi Kidari-chekundu (Brown-chested Lapwing)
* *Vanellus tectus*, Kiluwiluwi Kishungi (Black-headed Lapwing)
* *Vanellus vanellus*, Kiluwiluwi wa Ulaya (Northern Lapwing)

## Spishi za mabara mengine
* *Erythrogonys cinctus* (Red-kneed Dotterel)
* *Peltohyas australis* (Inland Dotterel)
* *Vanellus chilensis* (Southern Lapwing)
* *Vanellus cinereus* (Grey-headed Lapwing)
* *Vanellus duvaucelii* (River Lapwing)
* *Vanellus indicus* (Red-wattled Lapwing)
* *Vanellus macropterus* (Javan Lapwing) **labda imekwisha sasa**
* *Vanellus malabaricus* (Yellow-wattled Lapwing)
* *Vanellus miles* (Masked Lapwing)
* *Vanellus resplendens* (Andean Lapwing)
* *Vanellus tricolor* (Banded Lapwing)

## Picha

Image:White-crowned Plover Vanellus albiceps Front 1750px.jpg|Kiluwingozi utosi-mweupe
Image:Vanellus armatus 2.jpg|Kiluwiluwi fundichuma
Image:Vanellus coronatus1.jpg|Kiluwitaji
Image:Longtoedlapwing.JPG|Kiluwiluwi madole-marefu
Image:Sociable Lapwing.jpg|Kiluwiluwi makundi
Image:Wattled plover edit1.jpg|Kiluwingozi
Image:Kiebitz Spornkiebitz 0508061.jpg|Kiluwiluwi kizibao-cheusi
Image:Black-headed plover.jpg|Kiluwiluwi kishungi
Image:Kiebitz 050424ausschnitt.jpg|Kiluwiluwi wa Ulaya

Image:Vanellus chilensis Valdivia.jpg|Southern lapwing

Image:Maskedlapwing.jpg|Masked lapwing

Jamii:Vitwitwi na jamaa
Maporomoko ya Niagara

thumb|Maporomoko ya Niagara (Horseshoe Falls)
**Maporomoko ya Niagara (Niagara Falls)** ni mfululizo wa maporomoko ya maji kwenye mto Niagara yaliyopo mpakani mwa Kanada na Marekani kati ya Ziwa Erie na Ziwa Ontario. Ni maporomoko makubwa ya Amerika ya Kaskazini. 

Wenyeji hutofautisha maporomoko matatu 
* Horseshoe Falls (maporomoko ya mguu wa farasi, yanaitwa pia maporomoko ya Kikanada) 
* Maporomoko ya Kimarekani
* Maporomoko ya Bridal Veil (utaji wa bibi arusi)

Ni kitovu cha utalii katika Amerika ya Kaskazini kinachotembelewa na watalii wngi sana.

Kuna miji miwili inayoitwa Niagara Falls upande wa Kanada na mwingine upande wa Marekani.

## Tazama pia 
* Maporomoko ya Iguazu

## Viungo vya Nje 
* Picha na Video

Jamii:Maporomoko ya Marekani
Jamii:Maporomoko ya Kanada
Jamii:Jiografia ya Marekani
Jamii:Jiografia ya Kanada
Jamii:Ontario
Jamii:New York
Sankt Peterburg

thumb|300px|Kanisa la Watakatifu Petro na Paulo mjini Peterburg
**Sankt-Peterburg** (Kirusi: **Санкт-Петербург**; majina ya kihistoria: Sankt Petersburg, St. Petersburg, Petrograd, Leningrad) ni mji mkubwa katika Urusi ya magharibi kwenye mwambao wa Bahari ya Baltiki. Kuna wakazi milioni 4.7 ikiwa ni mji mkubwa wa pili wa Urusi. Iliwahi kuwa mji mkuu wa nchi.

Sankt Peterburg ilianzishwa mwaka 1703 na Kaisari Peter I wa Urusi kama mji mkuu wake badala ya Moscow ikaendelea kama mji wa kwanza hadi 1918 wakati mji mkuu ulirudishwa Moscow baada ya mapinduzi ya kikomunisti.

Sankt Peterburg ilibadilisha jina mara kadhaa. Mwanzoni kabisa jina la Kiholanzi lilikuwa kawaida "Sankt-Pieterburch". Baadaye mji ulipewa jina lenye umbo la Kijerumani "Sankt Petersburg". Wakati wa Vita Kuu ya Kwanza ya Dunia serikali ya Urusi ilisikitika jina ni Kijerumani hivyo likabadilihswa kuwa "Petrograd". Baada ya kifo cha Vladimir Lenin kiongozi wa mapinduzi ya Urusi mji ukapewa jina la "Leningrad" kwa heshima yake.

1991 baada ya mwisho wa Umoja wa Kisovyeti jina lilibadilishwa tena kwa kura ya wananchi kuwa "Sankt Peterburg".

Mji unapendeza sana ukiwa na nyumba nyingi za kihistoria. Mji una mifereji mingi ndani ya eneo lake hivyo huitwa pia "Venezia ya Kaskazini". Maonyesho ya sanaa yasifiwa kote duniani.

400px|thumb|left|Ramani ya kale ya St Petersburg na Kronstadt.

Jamii:Miji ya Urusi
Kipwita

**Vipwita** ni ndege wa jenasi *Phalaropus* katika familia ya Scolopacidae. Ndege hawa wana rangi ya nyeupe na kijivu. Wakati wa majiri ya kuzaa hupata rangi ya nyekundu angalau kwa ukosi wao (kipwita mwekundu ni mwekundu kwa mwili wote). Wanaweza kuogelea sana kwa sababu vidole vyao vina ndewe. Jike ana rangi kali kuliko dume na huanzisha ubembelezi. Dume huatamia na hutunza makinda. Mayai hutagwa tundrani kwa kanda za akitiki au mbugani kwa Amerika Kaskazini (Wilson’s phalarope). Nje ya majiri ya kuzaa hupisha wakati wao takriban wote kwa bahari kuu. Huonekana pia mara kwa mara kwa maziwa ya chumvi. Hula wadudu na gegereka.

## Spishi za Afrika
* *Phalaropus fulicarius*, Kipwita Mwekundu (Red Phalarope)
* *Phalaropus lobatus*, Kipwita Ukosi-mwekundu (Red-necked Phalarope)

## Spishi ya Amerika
* *Phalaropus tricolor* (Wilson’s Phalarope)

## Picha

Image:Phalaropus fulicarius 1.jpg|Kipwita mwekundu, manyoya ya majiri ya kuzaa
Image:Phalaropus fulicarius 2.jpg|Kipwita mwekundu, manyoya ya nje ya majiri ya kuzaa

Image:Phalaropus lobatus.jpg|Kipwita ukosi-mwekundu, manyoya ya majiri ya kuzaa
Image:Ab bird 019.jpg|Kipwita ukosi-mwekundu, manyoya ya nje ya majiri ya kuzaa

Image:Phalaropus tricolor - breeding female.jpg|Wilson's phalarope, manyoya ya majiri ya kuzaa
Image:Wilson's Phalarope.jpg|Wilson’s phalarope, manyoya ya nje ya majiri ya kuzaa

Jamii:Vitwitwi na jamaa
William Shakespeare

thumb|right|William Shakespeare
**William Shakespeare** (Aprili 1564 - 23 Aprili 1616) alikuwa mwandishi mashuhuri nchini Uingereza.

Waingereza mara nyingi humtazama kuwa mwandishi mkuu wa lugha yao. Aliandika hasa maigizo na tamthiliya. Alifanya pia kazi ya uigizaji.

Mwandishi huyo akiwa mdogo alikuwa anapenda kusoma sana hadithi mbalimbali ambazo zilikuwa zimeandikwa kwa lugha ya Kilatini. Shakespear alisoma zaidi kazi za wanafalsafa wakongwe wa Kigiriki Aristotle na Plato, pia alipenda sana teolojia.

Maigizo yake hupangwa katika vikundi vya:
* mchezo tanzia
* tamthiliya ya kuchekesha
* tamthiliya ya kihistoria

Kutokana na wingi wa kazi na mada, wataalamu wengine hawakubali ya kwamba maandiko yote yanayojulikana kama ya "Shakespear" yameandikwa na mtu yeye yule, lakini walio wengi wameridhika ya kwamba huyu Shekespear wa kihistoria mwenyewe alikuwa mwandishi wa hayo yote.

## Tamthiliya zake 
Kati ya maandiko yake mashuhuri ni:
* Michezo Tanzia
** *Romeo and Juliet*
** *Macbeth*
** *King Lear*
** *Hamlet*
** *Othello*
** *Titus Andronicus*
** *Julius Caesar*
** *Antony and Cleopatra*
** *Coriolanus*
** *Troilus and Cressida*
** *Timon of Athens*
* Tamthiliya za Kuchekesha
** *The Comedy of Errors*
** ''All's Well That Ends Well*
** *As You Like It*
** *A Midsummer Night's Dream*
** *Much Ado About Nothing*
** *Measure for Measure*
** *The Tempest*
** *Taming of the Shrew*
** *Twelfth Night or What You Will*
** *The Merchant of Venice*
** *The Merry Wives of Windsor*
** *Love's Labour's Lost*
** *The Two Gentlemen of Verona*
** *Pericles Prince of Tyre*
** *Cymbeline*
** *The Winter's Tale*
* Tamthiliya za Kihistoria
** *Richard III*
** *Richard II*
** *Henry VI, part 1*
** *Henry VI, part 2*
** *Henry VI, part 3*
** *Henry V*
** *Henry IV, part 1*
** *Henry IV, part 2*
** *Henry VIII*
** *King John''

Mchezo tanzia "Julius Caesar" pamoja na tamthiliya ya kuchekesha "The Merchant of Venice" vimetafsiriwa na Mwalimu Julius Nyerere kwa lugha ya Kiswahili ("Julius Kaisari" na "Mabepari wa Venisi")

## Viungo vya nje
* Open Source Shakespeare

Jamii:Waliozaliwa 1564
Jamii:Waliofariki 1616
Jamii:Waandishi wa Uingereza
Jamii:Fasihi ya Kiingereza
Orodha ya Ndege wa Afrika ya Mashariki nr. 1

**Kwa makusudi ya orodha hii nchi za Afrika ya Mashariki ni Kenya, Uganda na Tanzania.**

Tazama orodha ya familia hapa chini.

## Orodha ya familia za ndege
Sturmabteilung

thumb|300px|Askari wa SA wadogo wa kuwachezea watoto
thumb|300px
thumb|300px|Bendera ya SA
**Sturmabteilung** (*Kikosi cha mashambulizi* - kifupi cha Kijerumani **SA**) ilikuwa kitengo cha wanamgambo wa chama cha NSDAP cha Adolf Hitler katika Ujerumani kuanzia 1921 hadi 1945.

## Chanzo kama walinzi wa mikutano 
Ilianzishwa 1921 kama kikosi cha kulinda mikutano ya NSDAP iliyovurugwa mara nyingi na wapinzani waliosikitika matamshi ya Hitler. Hitler aliweza kutumia wanajeshi walioachishwa jeshini baada ya Vita Kuu ya Kwanza ya Dunia. Kiongozi wa SA alikuwa kapteni Ernst Röhm.

## Sare za kahawia 
SA ilivaa sare za rangi ya kahawia zilizopatikana kwa bei nafuu kwa sababu zilikuwa mabaki ya vita. Kikosi kilipiga marufuku pamoja na chama cha NSDAP mwaka 1923 na kuundwa upya 1925. Wakati ule kikosi maalumu kilundwa ndani ya SA kwa ajili ya ulinzi wa Hitler mwenyewe. Kikosi hiki cha Schutzstaffel (SS) kilitengwa baadaye na SA kama mkono wa pekee wa chama cha Nazi. SS ilivaa sare nyeusi.

Kazi ya SA ilikuwa maandamano wakivaa sare zao na kuonyesha kuwepo kwa chama barabarani. Ilitumiwa pia kuvuruga mikutano na maandamano ya vyama vingine na kulinda mikutano ya chama. 

## Jeshi la Chama 
Tangu matatizo ya kiuchumi ya kimataifa ya 1929 Wajerumani wengi walikuwa bila ajira. Katika hali hii idadi ya wanaSA ikaongezeka sana. Mwaka 1930 ilikuwa na wanamgambo 60,000 waliongezeka kuwa 220,000 hadi 1932 na 400,000 hadi 1934.

Katika kempeni ya uchaguzi wa bunge wa 1932 watu 300 waliuawa katika mapigano kati ya SA na wanamgambo Wa vyama vingine.

Baada ya Hitler kushika serikali alitumia vikosi vya SA kutisha wapinzani wake. WanaSA walikamata wapinzani hovyo na kuwapiga. Bunge la 1933 lililokuwa na wapinzani mwanzoni lilipaswa kukutana ilhali wanamgambo wa SA walijaza ukumbi wa mkutano.

## Hitler amaliza uongozi wa SA na upinzani ndani ya chama 
WanaSA wengi walitegemea mapinduzi ya kumalizia ubepari kwa sababu waliamnini matangazo ya Hitler aliposhambulia mabepari. Lakini Hitler hakuwa na nia hiyo hivyo sehemu za SA walianza kulalamika kati yao.

Mwaka 1934 Hitler aliamua kuwaondoa viongozi wa SA. Katika usiku moja viongozi wakubwa walikamatwa na wanaSS. Takriban watu 130 waliuawa. Viongozi wa NSDAP walitumia nafasi ya kuuawa pia wapinzani wengine katika usiku uleule. Baadaye walitangaza ya kwamba Viongozi hawa wa SA walipanga mapinduzi lakini walizuiliwa. 

Kwa tendo hiki Hitler alimaliza dhana zote za upinzani ndani ya chama chake ya NSDAP dhidi yeye menyewe.

## SA baada ya 1934 
SA iliendelea kama kitengo kikubwa cha NSDAP chini ya viongozi wapya lakini umuhimu wake ulipungua sana. Walipewa tena kazi mwaka 1938 katika mashambulio dhidi ya Wayahudi katika Ujerumani walipochoma moto masinagogi katika Ujerumani na kuvunja nyumba za Wayahudi.

Jamii:Historia ya Ujerumani
Gesi

thumb|180px|Atomi au molekyuli katika hali ya gesi
thumb|180px|Atomi au molekyuli katika hali mango
thumb|180px|Atomi au molekyuli katika hali kiowevu

**Gesi** ni moja kati ya hali maada. Katika hali ya gesi atomi hazishikani pamoja kama gimba mango bali zaelea kwa mwendo huria. 

Atomi na molekuli za gesi huelekea kusambaa na kukalia nafasi yote ambamo imewekwa. Gesi haina umbo wala mjao kamili. Inawezekana pia kukaza gesi kwa mfano ndani ya chombo na kupunguza mjao kwa njia hii.

Mjao wa gesi hutegemea halijoto na shindikizo. Kama halijoto inaongezeka na shindikizo haibadiliki mjao utaongezeka. 

Elmenti na dutu nyingi zapatikana kwa hali ya gesi.

Kuhusu gesi inayotumiwa kwa kuichoma kwenye jiko au katika injini angalia gesi asilia.

## Tazama pia 
* Kiowevu
* Utegili
* Mango

Jamii:Fizikia
Ncha ya kusini

thumb|350px|Ncha ya Kusini na Ncha Sumaku
**Ncha ya kusini** ni mahali pa kusini kabisa duniani. Neno hili hutaja ama 
* ncha ya kijiografia ya kusini au
* ncha sumaku ya kusini.

Duniani iko kinyume cha ncha ya kaskazini.

## Ncha ya kusini ya Kijiografia 
Ncha ya kusini ya kijiografia iko katikati ya bara la Antaktiki. Ni mahali ambako mhimili wa kuzunguka kwa dunia unagusa uso wa dunia. Mahali hapa papo kwa anwani ya kijiografia ya 90°S na 0°W takriban 2,800 m juu ya UB. Uso wa dunia umefunikwa hapa na ganda nene la barafu lenya upana wa mita 2,700 kwa hiyo uso wa dunia mwenyewe uko kidogo tu juu ya UB.
 
Mazingira ya ncha ni baridi sana. Antaktika yote hakuna wakazi wa kudumu bali wanasayansi wa mataifa mbalimbali katika vituo vya utafiti. Papo hapo nchani kuna kituo cha Kimarekani kinachoitwa "Amundsen-Scott South Pole Station" penye wanasayansi pamoja na wataalamu 100 - 200. Idadi inategemea na majira, ni wengi wakati wa mchana na wachache wakati wa usiku. 

Usiku na mchana ina muda wa nusu mwaka. Macheo ya pekee hutokea kila mwaka tar. 21 Septemba na mchana unaendelea hadi 21 Machi siku ya machweo. Giza inaanza na usiku huendelea hadi Septemba.

## Ncha sumaku ya kusini 
Ncha ya kuzunguka dunia si sawa na ncha sumaku yaani mahali panapoonyeshwa na sumaku za dira dunia. Hapa ni kitovu cha kusini cha ugasumaku wa dunia. 

Ncha sumaku hutembeatembea kama mwenzake huko kaskazini. Kwa sasa iko nje ya Antaktika lakini iko tofauti kila mwaka.

## Historia 
Watu wa kwanza wa kufikia ncha ya kusini tar. 14 Desemba 1911 walikuwa Roald Amundsen na wenzake kwa jumla kundi la Wanorwei 5. Walitangulia mbele ya kundi la Robert F. Scott waliofika nyuma yao tar. 17 / 18 Januari 1912 nchani lakini walikufa shauri ya njaa na baridi wakati wa kurudi.

## Tazama pia 
* Ncha ya kaskazini

Jamii:Jiografia
Jamii:Antaktika
Ghuba ya Aden

**Guba ya Aden** ni mkono pana wa Bahari Hindi kati ya Somalia upande wa kusini na Rasi ya Uarabuni upande wa kaskazini. Inaanza kwenye sehemu ya Bahari Hindi iitwayo pia Bahari Arabu na kuelekea kwa mlango wa bahari wa Bab el Mandeb unaoiunganisha na Bahari ya Shamu.

## Eneo, visiwa, nchi na miji ya pwani
Ghuba hii ina urefu wa kilomita 1,000 na upana wake ni kati ya 150 km hadi 440 km. Kimo cha maji hufikia urefu wa mita 3,748. Imepakana na nchi za Yemen, Somalia (au Somaliland) na Jibuti.

Mabandari muhimu zaidi ni Aden nchini Yemen, Berbera nchini Somalia na mji wa Jibuti nchini Jibuti.

Kuna funguvisiwa viwili:
*Sokotra ambayo ni sehemu ya Yemen
* Visiwa vya Zeila mbele ya pwani la Somalia 

## Jiolojia
Kijiolojia ghuba ya Aden ni sehemu ya kaskazini ya Bonde la Ufa la Afrika ya Mashariki linaloendelea hapa chini ya uso wa bahari.

## Bahari ya maharamia
Siku hizi ghuba hii ni kati ya njia za bahari hatari kwa usafiri kwa meli kwa sababu ya maharamia wenye vituo vya hasa Somalia lakini pia Yemen. Manowari za kimataifa zinajaribu kulinda eneo hili. 

Jamii:Bahari ya Shamu
Berbera

**Berbera** ni bandari na mji wa Somalia ya Kaskazini wenye wakazi 260,000. Iko katika sehemu ya Somalia iliyojitenga kwa jina la Somaliland. Ni mji mkuu wa mkoa wa Sahil wa Somaliland na ndio bandari kuu ya bahari ya nchi hiyo. Berbera ni mji wa pwani na ulikuwa mji mkuu wa zamani wa mlinzi wa Somalia ya Kiingereza kabla ya Hargeisa.

## Mawasiliano na bandari 
Kuna kiwanja cha ndege na barabara za kuunganisha mji na Hargeisa na Burao. 

Biashara ya bandari ilikuwa hasa ya kondoo, uvumba na mazao mengine ya Somaliland. Ethiopia imeanza kutumia bandari kwa biashara yake ya nje baada ya kutokea kwa mafarakano kati ya Ethiopia na Eritrea. Biashara ya Ethiopia inaleta mapato makubwa zaidi kwa bandari.

## Jiografia 
Bandari ya Berbera ni bandari bora upande wa kusini wa Ghuba ya Aden. Hali ya hewa ni joto sana na halijoto inaweza kupita sentigredi 50. Mazingira yake ni jangwa au nusujangwa. 

## Historia 
Habari za kwanza za mji zimo katika Periplus ya Bahari ya Eritrea, kitabu kilichoandikwa mnamo 200 BK. Wakati ule mji uliitwa "Malao".

Historia yake ilifuata historia ya pwani kwa jumla; mara watawala wenyeji walikuwa na madola yao madogo, mara majirani makubwa yaliingia.

Tangu mwaka 1546 Dola la Osmani lilivamia eneo lote na kumpeleka wali wake Berbera. Wakati wa udhaifu wa Waturuki athira hii ilipotea tena. Baada ya vita vya Mahdi katika Sudani Waosmani walipaswa kuondoa wanajeshi wao tena na Waingereza waliingia wakaitawala Berbera kama sehemu ya eneo lindwa la "British Somaliland Protectorate" au Somalia ya Kiingereza.

Berbera ilikuwa bandari kuu ya Waingereza na pia makao makuu ya serikali yao wakati wa miezi isiyo na joto mno. 

Baada ya uhuru wa Somalia bandari ya Berbera ilikuwa na umuhimu fulani katika vita baridi kati ya Marekani na Umoja wa Kisovyeti. Serikali ya Siad Barre mwaka 1974 ilifanya mapatano ya ushirikiano na Umoja wa Kisovyeti na manowari za Kisovyeti zilipewa nafasi katika Berbera ikawa kituo cha kijeshi cha Kisovyeti. Ushirikiano huo ulifarakana tangu mwaka 1977 kwa sababu ya vita kati ya Somalia na Ethiopia na Wasovyeti walichagua kusimama upande wa Ethiopia. Barre alitafuta msaada wa Marekani na tangu 1981 Berbera ikawa kituo cha kijeshi cha Marekani.

## Picha

File:Berbera, Somaliland.jpg|Berbera.
File:Berbera Port at night 2020.jpg|Bandari ya Berbera usiku 2020..
|Berbera.
File:Berbera Airport 2020.jpg|Uwanja wa ndege wa Berbera 2020. 
File:New DP World Berbera Container Terminal Port.jpg|Bandari mpya ya Kituo cha Kontena cha DP World Berbera.. 

## Tazama pia
* Orodha ya miji ya Somalia

Jamii:Miji ya Somalia
Jamii:Miji ya Somaliland
Catherine Zeta Jones

thumb|right|180px|Catherine Zeta Jones (2006).
**Catherine Zeta-Jones** (amezaliwa tar. 25 Septemba 1969) ni mshindi wa tuzo ya Academy-mwigizaji bora filamu wa Kiwelisi anayevuma na kuishi nchini Marekani.

Zeta alianza shughuli za uigiza tangu akiwa mdogo. Baada ya hapo, akawa anaigiza katika sehemu nyingi ndogo-ndogo za filamu na tamthilia za Kiingereza na Kiamerika.

Ameanza kuwa miongoni mwa waigizaji walio maarufu baada ya kujiingiza katika uchezaji wa filamu za Hollywood, moja kati ya filamu alizocheza ni kama ifuatavyo: The Phantom, The Mask of Zorro, na Entrapment iliyocheezwa kunako miaka ya 1990.

Zeta pia aliwahi kushinda tuzo ya Academy kama mwigiza msaidizi-bora wa katika filamu ya Chicago iliyochezwa mwaka 2002 na humo aliigiza kama Velma Kelly. Ni mwanamama wa kwanza wa Kiwelisi-pekee aliyewahi kushinda tuzo hiyo. Zeta-Jones ameolewa na bwana Michael Douglas, ambaye wanafanana tarehe za kuzaliwa. Kwa pamoja wamezaa watoto wawili - Dylan na Carys.

## Viungo vya nje 
* 
* 
* 

Jamii:Waigizaji filamu wa Welisi
Jamii:Waliozaliwa 1969
Jamii:Watu walio hai
Bahari ya Aktiki

thumb|250px|Ramani ya Bahari ya Aktiki
thumb|250px|Dubu nyeupe huishii katika eno la Aktiki

**Bahari ya Aktiki** (Aktika) ni bahari inayozunguka ncha ya kaskazini. Ni sehemu ya eneo la Aktiki. Wataalamu wengine huitazama kama bahari ya pekee lakini wengine huona ni bahari ya pembeni ya Atlantiki. Kina kikubwa kiko karibu na visiwa vya Spitzbergen chenye mita 5,608.

Bahari ya Aktiki iko kati ya pwani za Asia ya Kaskazini, Alaska na Kanada katika Amerika ya Kaskazini, Greenland na Skandinavia (Ulaya). Eneo lake ni 14.056 km². Kati ya Greenland na Skandinavia kuna uwazi kubwa unaojifungua kwa Atlantiki ya Kaskazini na mlango wa Bering unaunganisha bahari hii na Pasifiki.

Sehemu kubwa ya eneo lake hufunikwa na barafu yenye unene wa mita 3 lakini sehemu hii imeanza kupungua kutokana na kupanda kwa halijoto duniani.

Mito muhimu inayoingia ni Ob, Yenissei, Lena na Kolyma upande wa Siberia (Urusi) halafu mito ya Yukon na Mackenzie upande wa Amerika ya Kaskazini.
## Bahari za pembeni
* Bahari ya Barents
* Bahari ya Kara
* Bahari ya Laptev
* Bahari ya Mashariki ya Siberia
* Bahari ya Chukchi
* Bahari ya Beaufort
* Bahari ya Lincoln
* Bahari ya Greenland
* Bahari ya Norwei
* Bahari Nyeupe
* Bahari ya Baffin

Jamii:Bahari
Jamii:Aktiki
Ncha ya kaskazini

thumb|350px|Ncha ya Kusini na Ncha Sumaku
**Ncha ya kaskazini** ni mahali pa kaskazini kabisa duniani. Neno hili hutaja ama 
* ncha ya kijiografia ya kaskazini au
* ncha sumaku ya kaskazini.

Duniani iko kinyume cha ncha ya kusini.

## Ncha ya kaskazini ya Kijiografia 
Ncha ya kaskazini ya kijiografia iko katikati ya Bahari ya Aktiki. Ni mahali ambako mhimili wa kuzunguka kwa dunia unagusa uso wa dunia. Mahali hapa papo kwa anwani ya kijiografia ya 90°S na 0°W. Mtu anayesimama hapa anatazama upande wa kusini kwa namna yoyote hata akijizungusha.

Nchani bahari ina kina cha mita 4,087 m. Uso wa bahari umefunikwa hapa na ganda la barafu lenya unene wa mita 3-4. Sakafu ya bahari nchani ulifikiwa mara ya kwanza mwaka 2007 na msafara wa kisayansi wa Urusi kwa kutumia nyambizi.
 
Mazingira ya ncha ni baridi sana. Eneo lake lenyewe hakuna wakazi wa kudumu watu wa karibu ni Waeskimo wa Greenland na wakazi wa Siberia ya kaskazini (Urusi) pamoja na wanasayansi kwenye vituo vya utafiti. 

Usiku na mchana ina muda wa nusu mwaka. Macheo ya pekee hutokea kila mwaka tar. 21 Machi na mchana unaendelea hadi 23 Septemba siku ya machweo. Jua halizami kabisa katika muda huo. Kinachofuata ni machweo na mwanga wa utusiutusi wa wiki kadhaa hadi giza imeanza kabisa inayoendelea hadi Machi.

Kufuatana na kupanda kwa halijoto duniani barafu nchani imeanza kuyeyuka. Wataalamu wengine huamini ya kwamba kuna uwezekano itapotea kabisa katika karne ijayo.
 
## Ncha sumaku ya kaskazini 
Ncha ya kuzunkuka dunia si sawa na ncha sumaku yaani mahali panapoonyeshwa na sumaku za dira dunia. Hapa ni kitovu cha kaskazini cha ugasumaku wa dunia. 

Ncha sumaku hutembeatembea kama mwenzake huko kusini. Kwa sasa iko kati ya visiwa vya Kanada na ncha ya kijiografia. lakini iko mahali tofauti kila mwaka.

## Nyota ya nchani 
Kuna nyota moja iliyopo moja kwa moja juu ya ncha kwa kurefusha mhimili wa dunia. Nchani huonekana juu kabisa na katikati ya anga. Katika nusu ya kaskazini ya dunia nyota hii ineonekana kote ikionyesha upande wa kaskazini wakati wa usiku. Zamani mabaharia waliweza kutumia nyota hii wakitaka kulenga baharini wakati wa usiku. Kwa lugha ya falaki ni α Ursae Minoris kwa sababu ni nyota ya kwanza katika kundinyota ya Ursus Minor (dubu mdogo). Huitwa pia Stella Polaris (Kilatini kwa nyota ya nchani).

## Tazama pia 
* Ncha ya kusini

Jamii:Jiografia
Jamii:Aktiki
Rocky Mountains

thumbnail|right|280px|Milima ya Miamba
thumb|200px|Mahali pa Rocky Mountains yenyewe
thumb|250px|Ziwa Moraine katika Rockies za jimbo la Alberta - Kanada

**Rocky Mountains** (Kiing. kwa **Milima ya Miamba**), kifupi pia "**Rockies**" ni safu ndefu ya milima katika Amerika ya Kaskazini ambayo ni sehemu ya milima inayofuatana na pwani la Pasifiki kuanzia Alaska hadi Meksiko. Mara nyingi hutazamiwa kuanza katika jimbo la British Columbia upande wa magharibi wa Kanada huelekea kusini hadi jimbo la New Mexico la Marekani. Urefu wa safu hii ni takriban kilomita 4,800. Mara nyingi hata milima ya Alaska na pia ya Meksiko ya kaskazini huhesabiwa kuwa sehemu za nje za Rockies.

Mlima mrefu ni Mount Elbert katika jimbo la Colorado mwenye kimo cha mita 4,401 juu ya UB. Mlima mkubwa katika Kanada ni Mount Robson wa British Columbia mwenye kimo cha mita 3,954.

Kijiolojia Rockies zimejitokeza kutokana kwa kugongana kwa mabamba ya gandunia yaani bamba la Pasifiki na bamba la Amerika ya Kaskazini. Mshtuko wa kugongana au kusukumana kwa mabamba haya yamekunja uso wa ardhi na kuzaa safu hii ya milima.

Jamii:Milima ya Kanada
Jamii:Milima ya Marekani
Eva Longoria

**Eva Jacqueline Longoria** (amezaliwa 15 Machi 1975) ni mshindi wa tuzo ya Golden Globe-mwigizaji bora filamu na tamthilia kutoka nchi ya Marekani. Anafahamika zaidi kwa jina la Gabrielle Solis aliloigiza katika tamthilia ya Desperate Housewives iliyokuwa inarushwa hewani na televisheni ya ABC ya Marekani.

## Maisha ya kibinafsi 
Eva Longoria aliolewa na mwigizaji Tyler Christopher kutoka mwaka wa 2002 hadi 2004. Longoria alikutana na Tony Parker mnamo Novemba 2004, na akaposwa mnamo 30 Novemba 2006. Wawili hawa walioana mjini Paris mnamo 6 Julai 2007 katika sherehe ya Kikatoliki.

## Filamu 
## Viungo vya nje 
* 
* Eva Longoria Parker Interview
* 
* 
* 
* Eva Longoria Parker 2007 short film  on *Funny Or Die*
* Eva Longoria Parker interview, CYInterview

## Marejeo 
Jamii:Waigizaji filamu wa Marekani
Jamii:wanawake wa Marekani
Jamii:Waliozaliwa 1975
Jamii:Watu walio hai
American Broadcasting Company

[thumb|right|250px|Nembo ya ABC [Televisheni.]]
**ABC** (jina kamili: **American Broadcasting Company**) ni mtandao wa televisheni nchini Marekani. Moja kati ya mitandao mingine wanayomiliki ni pamoja na CBS, NBC, na FOX. Ni mitandao minne mikubwa ya televisheni iliyo katika nchi moja. Mitandao inamilikiwa na Kampuni ya Walt Disney.

## Vipindi 
* ABC News 
* Good Morning America 
* World News with Charles Gibson 
* Nightline 
* 20/20 
* Academy Awards 
* America's Funniest Home Videos 
* All My Children 
* Dancing with the Stars 
* General Hospital 
* Grey's Anatomy 
* Monday Night Football (ESPN on ABC) 
* Lost 
* One Life to Live 

## Viungo vya nje 
* Tovuti rasmi

Jamii:kampuni za Marekani
Jamii:Televisheni
Tiger Woods

thumb|right|190px|Tiger Woods.
**Eldrick "Tiger" Woods** (amezaliwa tar. 30 Desemba 1975) ni mtaalam wa mchezo wa golf kutoka nchi ya Marekani.

## Viungo vya nje 
* Tovuti rasmi

Jamii:Golf
Jamii:Waliozaliwa 1975
Jamii:Watu katika Chuo Kikuu cha Stanford
Herufi

**Herufi** ni alama katika mwandiko unaofuata alfabeti. Kila herufi ni alama ya sauti au fonimu fulani kama vile A - B - C. . Kifinisia na Kigiriki zilikuwa lugha za kwanza zinazojulikana zilitumia mtindo huu.

Miandiko iliyotangulia muundo huu ilikuwa na alama moja kwa silabi moja yaani mwandiko wa silabi. 

Muundo mwingine tena ni alama moja kwa neno moja jinsi ilivyo hadi leo katika Kichina. Faida ya herufi za alfabeti ni ya kwamba alama chache zinatosha kwa kuandika lugha yote. Katika mwandiko wa Kichina mwanafunzi anahitaji kujifunza alama mamia kabla hajaanza kuandika kitu.

Herufi zinazotumiwa zaidi duniani ni zile za alfabeti ya Kilatini. Alfabeti nyingine zinazotumiwa kimataifa ni hasa alfabeti ya Kiarabu na alfabeti ya Kisirili. Herufi zao zatofautiana kwa jumla ingawa kuna pia herufi zinazofanana katika kundi la alfabeti. Kwa mfano alfabeti za Kilatini na Kisirili zote zimetokana na alfabeti ya Kigiriki.

Vilevile alfabeti ya Kiarabu ina herufi za nyongeza ikitumiwa kwa kuandika lugha kama Kiajemi, Kiurdu au lugha za Kiturki.

## Tazama pia 
* Alfabeti
* Maandiko

Jamii:Alfabeti
Rodrigo Santoro

**Rodrigo Junqueira dos Reis Santoro** (amezaliwa 22 Agosti 1975) ni mwigizaji filamu na tamthilia kutoka nchi ya Brazil. Hapo awali alikuwa akiigiza katika baadhi ya tamthilia za kilatini zinazojulikana kwa jina telenovela, zilizopo nchini kwake. Kunako mwaka wa 2003 akaanza kujipatia umaarufu baada ya kucheza katika filamu ya *Love actually* na *300* iliyochezwa mwaka 2007.

## Viungo vya nje
* 

Jamii:Waigizaji filamu wa Brazil
Jamii:Waliozaliwa 1975
Jamii:Watu walio hai
Denise Richards

**Denise Lee Richards** (amezaliwa tar. 17 Februari 1971) ni mwigizaji wa filamu na mwanamitindo wa zamani kutoka nchi ya Marekani. Alianza kupata umaarufu kunako miaka ya 1990, baada ya kushiriki katika filamu nyingi na kuonyesha urembo wake, filamu hizo ni kama vile Starship Troopers, Wild Things na The World Is Not Enough ya James (Pierce Brosnan ).

## Viungo vya nje 
* 
* 
* 
* DealMemo.com interview  (23 Mei 2002)
* Cinema Confidential interview  (2 Februari 2001)
* Cosmo interview 
* Denise Richards Offical Website 

Jamii:Waigizaji filamu wa Marekani
Jamii:Waliozaliwa 1971
Jamii:Watu walio hai
Roald Amundsen

thumb|250px|Meli "Belgica" ya Amudsen ikifungwa katika barafu wakati wa safari yake ya kwanza kuelekea Antaktiki mwaka 1898
**Roald Engebreth Gravning Amundsen** (Borge, leo: Fredrikstad, Norwei, 16 Julai 1872 - Aktiki, mnamo 18 Juni 1928) alikuwa mpelelezi Mnorwei aliyekuwa mtu wa kwanza kufika Ncha ya kusini mwaka 1911.

Kabla ya hapo alikuwa mtu wa kwanza aliyefaulu kuvuka mapito ya kaskazini-magharibi kati ya Atlantiki na Pasifiki katika miaka 1903 - 1906.

Katika safari mbalimbali alikuwa pia mtu wa kwanza aliyevuka Aktiki na ncha ya kaskazini hewani kwa kutumia ndegeputo mwaka 1926.

Alikufa mwaka 1928 kwenye Aktiki alipojaribu kumwokoa mpelelezi Mwitalia aliyekuwa amepotea katika barafu.

Jamii:Waliozaliwa 1872
Jamii:Waliofariki 1928
Jamii:Wapelelezi kutoka Norwei
Ricky Martin

**Enrique Martín Morales** (amezaliwa 24 Desemba 1971) ni mshindi wa tuzo ya Grammy na tuzo ya Latin Grammy-mwanamuziki bora wa Kipwetoriko.

## Viungo vya nje 
* 
* Ricky Martin's Official Website (Sony Music) 
* Ricky Martin Foundation Official Website 
* Ricky Martin at MySpace
* Ricky Martin Music 

Jamii:Waliozaliwa 1971
Jamii:Watu walio hai
Jamii:Wanamuziki wa Puerto Rico
Jamii:Tuzo ya Grammy
Orodha ya Ndege wa Afrika ya Mashariki nr. 7

**Kwa makusudi ya orodha hii nchi za Afrika ya Mashariki ni Kenya, Uganda na Tanzania.**

Tazama orodha ya familia hapa chini.

## Orodha ya familia za ndege
Harambee

**Harambee** ni neno ambalo lilitungwa na hayati Mzee Jomo Kenyatta (rais wa kwanza wa Jamhuri ya Kenya) ili kuwapa motisha wafanyakazi na hasa wale wanaofanya kazi nzitonzito.

Harambee hutoka kwa neno la Kihindi, Har Ambee, ambalo ni sifa kwa miungu wa kihindi wawape nguvu na uwezo wa kufanya kazi.

Neno hili lilisikika sana wakati wahindi walitumiwa kama vibarua wa kutengeneza reli kati ya Nairobi na Mombasa.

Kisha likatoholewa na mwishowe likaja kujulikana kumaanisha "tuvute pamoja"

## Viungo vya nje
*The "Harambee Movement" in Kenya
*Harambe: The spirit of giving or reaping? 
*Transparency International report on Harambee activity 2000-2002 
*Harambee Center  in Pasadena, CA
*Harambee Community Development Association   in Renton, WA

Jamii:Utamaduni wa Kenya
Yul Brynner

**Yul Brynner** (11 Julai 1920 – 10 Oktoba 1985) alikuwa mwigizaji filamu maarufu wa Broadway na Hollywood. Brynner alizaliwa Urusi lakini baadaye alikuja kuwa raiya wa Marekani. Ameonekana katika filamu nyingi za Marekani. Vilevile katika filamu za Italia (Spaghetti Western) alicheza Seven Magnificent na nyingine nyingi tu. Brynner alikufa kwa ugonjwa kansa ya ini.

## Filamu alizoigiza 
### Alizoshriki 
* Port of New York (1949)
* The King and I (1956)
* The Ten Commandments (1956)
* Anastasia (1956)
* The Brothers Karamazov (1958)
* The Buccaneer (1958)
* The Journey (1959)
* The Sound and the Fury (1959)
* Solomon and Sheba (1959)
* Once More, with Feeling! (1960)
* Testament of Orpheus (1960)
* Surprise Package (1960)
* The Magnificent Seven (1960)
* Goodbye Again (1961)
* Escape from Zahrain (1962)
* Taras Bulba (1962)
* Kings of the Sun (1963)
* Flight from Ashiya (1964)
* Invitation to a Gunfighter (1964)
* Morituri (1965)
* Cast a Giant Shadow (1966)
* The Poppy Is Also a Flower (1966)
* Return of the Seven (1966)
* Triple Cross (1966)
* The Double Man (1967)
* The Long Duel (1967)
* Villa Rides (1968)
* The Picasso Summer (1969)
* The File of the Golden Goose (1969)
* The Battle of Neretva (1969)
* The Madwoman of Chaillot (1969)
* The Magic Christian (1969)
* Adiós, Sabata (1971)
* The Light at the Edge of the World (1971)
* Romance of a Horsethief (1971)
* Catlow (1971)
* Fuzz (1972)
* Night Flight from Moscow (1973)
* Westworld (1973)
* The Ultimate Warrior (1975)
* Death Rage (1976)
* Futureworld (1976)

### Filamu za Broadway 
* Twelfth Night (2 Desemba - 13 Desemba 1941)
* The Moon Vine (11 Februari - 27 Februari 1943)
* Lute Song (6 Februari - 8 Juni 1946)
* The King and I (29 Machi 1951 - 20 Machi 1954)
* Home Sweet Homer (4 Januari 1976)
* The King and I (Revival) (2 Mei 1977 - 30 Desemba 1978)
* The King and I (Revival) (2 Januari - 30 Juni 1985)

## Marejeo 
# http://mosnews.com/interview/2004/06/25/brynner.shtml 
# http://www.elsur.cl/archivo/marzo2000/22marzo2000/elsur/despacho/opinion4.htm 
# http://www.theatredb.com/QShow.php?sid=s1040 

## Viungo vya nje 
* 
* 
* 
* 
* 

Jamii:Waigizaji filamu wa Marekani
Jamii:Waliozaliwa 1920
Jamii:Waliofariki 1985
Ionia

thumb|Mahali pa Ionia katika Uturuki wa leo
thumb|Kichwa cha nguzo katika mtindo wa Kiionia
thumb|Mtindo wa Kiionia kwenye jengo la bima huko Cicinnati (Marekani) mnamo mwaka 1900 BK

**Ionia** ilikuwa eneo la kihistoria katika magharibi ya Asia Ndogo zamani za Ugiriki ya Kale. Leo hii eneo lake liko ndani ya Uturuki. 

Jina la Ionia lilitokana na Waionia waliokuwa kabila la Wagiriki waliohamia Asia Ndogo kutoka Ugiriki mwenyewe mnamo mwaka 1,000 KK na kujenga miji yao huko kama vile Efeso, Mileti na Smirna (Izmir ya leo). Baadaye Ionia ilikuwa eneo walipoishi wanafalsafa muhimu kama Thales wa Mileti, Anaximander oder Heraklito.

Ionia ilikuwa pia na wasanii bora hasa mtindo wa nguzo wa Kiionia umepata maarufu ukarudiwa pia katika majengo ya kisasa.

Neno "Ionia" ni asili kwa jina la "Yunan" (یونان) katika Kiarabu au "Yunani" katika Kiswahili cha zamani kwa ajili ya nchi ya Ugiriki au "Kiyunani" kwa ajili ya lugha ya Kigiriki.

Jamii:Ugiriki ya Kale
212 KK

Makala hii inahusu mwaka **212 KK** (Kabla ya Kristo).

## Matukio
#### Roma ya Kale
* Jeshi la Roma lateka mji wa Siracusa kisiwani Sisilia.
* Hannibali ashinda jeshi la Kirima huko Capua (Italia). *

#### China
* Kaisari Qin Shihuangdi amaliza ukuta mkubwa wa China 

## Waliozaliwa
## Waliofariki
* Mwanahisabati na mvumbuzi Mgiriki Archimedes (* 287 KK) auawa wakati wa kutekwa kwa Siracusa.
287 KK

Makala hii inahusu mwaka 287 KK (kabla ya Kristo).

## Matukio
## Waliozaliwa
* Archimedes (+ 212 KK) mjini Siracusa (leo nchini Italia) atakayekuwa mwanahisabati na mvumbuzi mashuhuri wa Ugiriki wa Kale

## Waliofariki
Siracusa

thumbnail|right|280px|Sehemu ya mji wa Siracusa

thumb|250px|Sirakusa - uwanja wa maigizo wa kale
thumb|250px|Sirakusa - viwanda

**Sirakusa** (kwa Kiitalia: Siracusa, kwa Kiingereza:Syracuse) ni mji wa Italia uliopo kwenye pwani ya mashariki ya kisiwa cha Sisilia. Kwa karne nyingi tangu zamani za Ugiriki wa Kale Sirakusa ilikuwa mji mkuu wa Sisilia ikahesabiwa pia kati ya miji muhimu na yenye enzi ya dunia.

Tangu 2005 Sirakusa imeandikwa na UNESCO katika orodha ya urithi wa dunia.

## Jiografia 
Mji uko upande wa mashariki-kusini wa Sisilia. Idadi ya wakazi ni kama 124,000. 

Kitovu cha kihistoria kipo kwenye kisiwa cha Ortygia kilichopo karibu sana na pwani yenyewe. 

## Historia 
Jina la Sirakusa latokana na "Syrakka" inayomaanisha "matope".

Mji ulianzishwa mwaka 734 KK na walowezi Wagiriki kutoka Korintho kwenye kisiwa cha Ortygia kwa jina la "Syrakusai" (kwa Kigiriki Συράκουσαι). Mji ulikua haraka na kupanuka hadi Sisilia bara ukawa mji mkubwa wa Wagiriki katika Sisilia.

Ukitawaliwa na wafalme wake mji ulitunza uhuru wake kwa karne kadhaa. Sirakusa ilikuwa kitovu cha utamaduni na sayansi. Mshairi Aischylos, mwanafalsafa Platoni na mwanahisabati Archimedes waliishi hapa.

Mwaka 212 KK wakati wa vita ya pili ya Wapuni jeshi la Dola la Roma lilifaulu kuteka pia Sirakusa na kulifanya mji mkuu wa jimbo la Sisilia. 

Mwaka 450 ilivamiwa na Wavandali na tangu 535 ilikuwa chini ya Bizanti.

Tangu 831 Waarabu Waislamu walishambulia na kuteka sehemu mbalimbali za Sisilia, mwishowe (878) pia Sirakusa. 

Tangu 1038 ilirudi tena chini ya utawala wa Kikristo kwanza wa Wanormandi halafu chini ya makaisari wa Dola Takatifu la Kiroma. 

Kutoka hapo iliingia chini ya utawala wa Kihispania, halafu ya ufalme wa Sisilia hadi kuingia katika nchi ya Italia mwaka 1860.

## Viungo vya nje 
*  Tovuti rasmi 

Jamii:Miji ya Italia
Jamii:Sisilia
Jamii:Miji ya Biblia
Jamii:Urithi wa Dunia
Trilogy

**Trilogy** neno la kutaja mfululizo wa hadithi au filamu zilizo na sehemu tatu, yaani, 1, 2 na 3. Kwa mfano, mflulizo wa filamu ya The Godfather unaitwa trilogy kwasababu ipo katika sehemu tatu: The Godfather, The Godfather Part II, na The Godfather Part III.

Mfumo huu wa trilogy asili yake inatokana na mira za Kigiriki ya Kale, ambapo kulikuwa na watu watatu wanigiza mchezo mmoja kwa ufupi kisha baadaye unakuja kundelezwa katika sehemu ya pili na ya tatu.
Adiós, Sabata

**Adiós Sabata** (Kiitalia: Indio Black, sai che ti dico: Sei un gran figlio di ..., kwa tafsri ya haraka unaweza sema "Indio Black, unajua ni nini nitakacho kwambia wewe... Wewe ni mtoto mkubwa wa ....") ni filamu ya Spaghetti Western iliyotolewa mwaka 1971 na iliongozwa na bwana Gianfranco Parolini.  

Ni toleo la pili la mfululizo wa filamu za Sabata (kwa Kiing.. The Sabata Trilogy), ziliongozwa na mwongozaji mashuhuri bwana Gianfranco Parolini. Katika filamu hii Yul Brynner amechukua nafasi kutoka kwa mwigizaji wa awali bwana Lee Van Cleef, ambaye alicheza katika Sabata ya kwanza na ya tatu.

Hapo awali filamu ilibidi iyende kwa jina la Indio Black, lakini jina lilibadilishwa kutokana kwamba filamu ya kwanza ilifanya vizuri kwa jina la Sabata na ikaonekana kuwa na wapenzi wengi kuliko. Filamu hii ilibdi acheze Lee Van Cleef, lakini Cleef hakucheza kwasababu alikuwa anacheza filamu ya The Magnificent Seven Ride, humo alitumia jina lile lile la Chris Adams, ambalo Brynner alibebea umaarufu katika filamu ya awali ya The Magnificent Seven.
## Njama
### Muhtsari wa filmu
Ilikuwa ndani ya nchi Mexiko iliyokuwa chini Dola la Maximilian I, Sabata alikodiwa na kiongozi wa guerilla bwana Señor Ocaño kwenda kuiba wagonload (Farasi mwenye kijumba nyuma) wa dhahabu kutoka mikononi mwa majeshi ya Kiaustrian. Sabata na rafiki zake wawili Escudo na Ballantine walifanikiwa kulitwaa wagon, lakini hawakukuta dhahabu bali waliukuta mchanga katika wagon hiyo, na dhabu ilikuwa ishachukuliwa na Amiri jeshi mkuu wa Kiaustria bwana Skimmel. Kwa hiyo Sabata akapanga mpango wa kurudisha dhahabu hizo.

## Washiriki
* Yul Brynner kama Sabata
* Dean Reed kama Ballantine
* Ignazio Spalla kama Escudo
* Gérard Herter kama Colonel Skimmel
* Sal Borgese kama Septiembre
* Franco Fantkamaia kama Señor Ocaño
* Joseph P. Persaud kama Hitano
* Andrea Scottia kama José

## Tazama pia
*Mfululizo wa Filamu za Sabata

## Viungo vya nje
* 
*
Orodha ya Ndege wa Afrika ya Mashariki nr. 12

**Kwa makusudi ya orodha hii nchi za Afrika ya Mashariki ni Kenya, Uganda na Tanzania.**

Tazama orodha ya familia hapa chini.

## Orodha ya familia za ndege
George W. Bush

**George Walker Bush** (, alizaliwa 6 Julai 1946) alikuwa rais wa Marekani tangu mwaka 2001 mpaka mwaka 2009. Yeye ni mwenyeji wa jimbo la Texas alipokuwa gavana kabla ya kugombea urais.

George W. Bush ni mwana wa rais George H. Bush aliyetawala Marekani kati ya miaka 1989 - 1993. George W. amemwoa Laura Bush wana mabinti mawili.

## Maisha 
Bush alizaliwa katika jimbo la Connecticut akafuata elimu yake hadi chuo kikuu cha Yale. Hakushiriki katika vita ya Vietnam lakini alijiandikisha kati ya wanamgambo wa jimbo la Texas.

thumb|200px|George na Laura Bush pamoja na mabinti wao.

Mwaka 2000 aligombea urais kwa chama cha Republican. Alishinda kufuatana na azimio la mahakama kuu kwa sababu kura ya jimbo la Florida haikueleweka vizuri na kwa jumla kura zake zilikuwa karibu sawa na zile za mpinzani wake Al Gore.

Mwaka 2004 Bush alirudishwa kama rais kwa awamu ya pili na ya mwisho.

Vipindi viwili vya Bush viliathiriwa sana na mashambulio ya 11 Septemba 2001. Baada ya shambulio hilo la Al Qaida Bush aliamuru vita dhidi ya Afghanistan ambako wagaidi wa Al Qaida walikuwa na kimbilio.

Mwaka uliofuata Bush aliuamua kwa sababu zisizoeleweka vema kushambulia pia Iraq ingawa Iraq haikushiriki katika mashambulio ya 11 Septemba wala kuwa na uhusiano na Al Qaida.

Mwanzoni Marekani pamoja namsaada wa Uingereza ilifaulu vema kushinda jeshi la Iraq na kumpindua dikteta Saddam Hussein. Lakini ushindi huu uligeukia kuwa vita ndefu ya wanamgambo wa Iraqi dhidi ya Marekani. Watu wengi waliendelea kufa na vita hii ya kuendelea iliharibu sifa za Bush.

Jamii:Waliozaliwa 1946
Jamii:Marais wa Marekani
Jamii:Watu walio hai
Jamii:Texas
Kapteni

200px|thumb|Alama kwenye sare ya kapteni katika jeshi la Tanzania
**Kapteni** ni cheo cha kijeshi katika nchi nyingi za dunia. Kapteni huwa ni kiongozi wa kikosi cha askari 100-200. 

Madaraka ya kapteni ni kuongoza kikosi chake akisaidiwa na maluteni wake. Kwa kawaida hatashiriki katika mipango ya vita bali wajibu wake ni kutekeleza maagizo ya wakubwa wake. 

Katika jeshi la wanamaji kapteni (captain) hutokea kama cheo cha kiongozi wa manowari kwa hiyo kuna uwezekano ya kwamba kapteni huyu ana madaraka zaidi kuliko kapteni kwenye nchi kavu.

Neno limeingia katika Kiswahili kutoka lugha ya Kiingereza. Asili ya cheo ni neno la Kilatini "caput" linalomaanisha "kichwa, mkubwa, kiongozi wa kundi".
Asia Ndogo

na Mediteranea]]
**Asia Ndogo** ni namna ya kutaja eneo la Anatolia ambalo ni sehemu ya Kiasia ya Uturuki. Ni hasa eneo la rasi kati ya Bahari Nyeusi na Mediteranea.

Asia Ndogo (Kilatini: Asia Minor) ni jina la kihistoria la eneo hili. Wakati mwingine kisiwa cha Kipro kilihesabiwa kama sehemu ya Asia Ndogo.

Jina la Asia lina asili yake hapa. Asia ilikuwa jina la jimbo la Kiroma katika maeneo ya magharibi tu yaliyotazama Ugiriki. Kutoka hapa jina la Asia lilitumiwa pia kwa bara lote lililokaa nyuma yake mahoni pa Waroma wa Kale.

"Asia Ndogo" likawa jina baada ya matumizi ya jina "Asia" kwa bara kubwa kuwa kawaida.

Jamii:Asia
Carl Weathers

[thumb|right|195px|Carl Weathers, mnamo 2015. [Picha:Autogramm Carl Weathers US-amerikanischer Schauspieler.png|rahmenlos|center|frameless|class=notpageimage skin-invert-image|Autograph Carl Weathers mwigizaji wa Marekani]]
**Carl Weathers** (amezaliwa New Orleans, Louisiana, 14 Januari 1948) ni mwigizaji wa filamu na ni mchezaji mpira wa miguu wa zamani wa Marekani-Kanada. Huenda akawa anafahamika zaidi kwa jina la Apollo Creed alilotumia katika mfululizo wa filamu ya The Rocky aliyocheza na nyota maarufu wa filamu Sylvester Stallone.

## Maisha ya awali 
Weathers alipata elimu yake katika shule ya St. Augustine High School na baada ya hapo alielekea katika Chuo Kikuu cha San Diego. 

Nje ya masuala ya uigizaji, Weathers vilevile ni mwanachama wa Big Brothers na ni mmoja wa wanakamati ya Olympic ya Marekani. Mnamo mwezi wa Aprili ya mwaka wa 2007, Carl amemwoa Jennifer Peterson, mwandaaji wa maandishi.

## Filamu alizoigiza 
## Marejeo 
# http://www.filmreference.com/film/72/Carl-Weathers.html
# http://www.imdb.com/title/tt0442688/

## Viungo vya nje 
* 

Jamii:Waigizaji filamu wa Marekani
Jamii:Waigizaji filamu wa Kanada
Jamii:Waliozaliwa 1948
Jamii:Watu walio hai